**ЈАВНИ ПОЗИВ**

**ЗА ИЗБОР ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ**  **ПОРОДИЧНИХ КУЋА И СТАНОВА НА ТЕРИТОРИЈИ ГРАДА НИША**

На основу Решење Градског већа број  1453-2/2023-03 од 27.09.2023. године, Град Ниш објављује Јавни позив за избор привредних субјеката у спровођењу мера енергетске санације породичних кућа и станова на територији Града Нишa.

Позивамо привредне субјекте који су уписани у регистар АПР-а и испуњавају и остале услове ближе прописане Јавним позивом, да се јаве за реализацију следећеих мера:

1. **Замена спољних прозора и врата и других транспарентних елемената термичког омотача;**
2. **Постављања термичке изолације спољних зидова, подова на тлу и осталих делова термичког омотача према негрејаном простору;**
3. **Постављања термичке изолације испод кровног покривача или таванице;**
4. **Замена постојећег грејача простора на чврсто гориво (котла или пећи) ефикаснијим котлом на гас;**
5. **Замена постојећег грејача простора на чврсто гориво (котла или пећи) ефикаснијим котлом на биомасу;**
6. **Уградња топлотних пумпи;**
7. **Замена постојеће или уградња нове цевне мреже, грејних тела и пратећег прибора;**
8. **Уградња соларних колектора у инсталацију за централну припрему потрошне топле воде;**
9. **Уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем;**
10. **Израда техничке документације у складу са Прилогом 3 и достављање потребног решења;**

Јавни позив ће трајати до утрошка финансијских средстава за реализацију Пројекта „Чиста енергија и енергетска ефикасност за грађане у Србији“, а најдуже до 30.11.2027. године. За све додатне информације и обавештења подносилац пријаве се може обратити на електронску адресу: [kler@gu.ni.rs](mailto:kler@gu.ni.rs)